Diari Oficial de la Generalitat Valenciana


Sumari del DOGV 7693, del 08-01-2016 (2016/20)

RESOLUCIÓ de 31 de desembre de 2015, del president de CulturArts Generalitat, per la qual es concedeixen ajudes per a la producció audiovisual, en la modalitat de llargmetratges i sèries documentals, per a l'any 2015.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7693

Data del DOGV
:   08-01-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/20


Data del document
:   31-12-2015

Organisme emissor
:   Culturarts Generalitat

Tipus de document
:   Resolució

Correcció d'errades

Anàlisi jurídica

 Descriptors 

:   * Culturarts Generalitat
    * ajuda pública

RESOLUCIÓ de 31 de desembre de 2015, del president de CulturArts Generalitat, per la qual es concedeixen ajudes per a la producció audiovisual, en la modalitat de llargmetratges i sèries documentals, per a l'any 2015. [2016/20]  
Vista la proposta de resolució que eleva el director general de CulturArts Generalitat, de 31 de desembre de 2015, vistes les actuacions realitzades per a la tramitació i la resolució dels expedients incoats com a conseqüència de les sol·licituds presentades en el marc de la Resolució de 21 de maig de 2015, de la presidenta de CulturArts Generalitat (DOCV 7531, 22.05.2015), de convocatòria d'ajudes per a la producció audiovisual per a l'any 2015 i en atenció als següents  
  
  
Antecedents de fet  
  
Primer. Mitjançant una Resolució de 21 de maig de 2015, de la presidenta de CulturArts Generalitat, es van convocar ajudes per a la producció audiovisual per a l'any 2015 (DOCV 7531, 22.05.2015).  
Segon. El Decret 141/2014, de 5 de setembre, del Consell, publicat en el Diari Oficial de la Comunitat Valenciana número 7355, de 8 de setembre de 2014, pel qual es modifica el Reglament d'Organització i Funcionament de CulturArts Generalitat, aprovat pel Decret 5/2013, de 4 de gener, atribueix a l'ens en l'article 2.2.l, entre les seues funcions, la convocatòria i la gestió de subvencions, ajudes i incentius de les diferents matèries culturals integrades en CulturArts Generalitat, i en l'article 4.2.j residencia l'atribució de resoldre la concessió dels incentius, de les ajudes i de les subvencions al president de l'entitat, que és el titular de la conselleria que té atribuïdes les competències en matèria de cultura.  
Tercer. Una vegada finalitzats els processos d'avaluació, la comissió tècnica avaluadora, en les modalitats de llargmetratges i sèries documentals per a l'any 2015, nomenada per l'Acord d'1 de setembre del president de CulturArts Generalitat, constituïda a l'efecte i reunida en la sessió el 4 de setembre de 2015, va valorar les sol·licituds d'acord amb els criteris i prioritats establits en la base sexta i va elevar la seua proposta a l'òrgan instructor, el qual va firmar la proposta de resolució amb data 21 de setembre de 2015, i es va publicar en la web de CulturArts per a al·legacions.  
Quart. Havent-se produït, després de la publicació en la web de la proposta de resolució, la presentació de diferents reclamacions i dubtes per escrit, així com altres ateses presencialment i telefònicament, es va sol·licitar a tots els interessats en el procediment que figuraven com a proposats per a ajuda o proposats per a suplents una certificació que les puntuacions declarades en el pitching del 4 de setembre eren correctes. Amb tot això, la comissió tècnica avaluadora va tornar a reunir-se novament l'1 de desembre i el 16 de desembre de 2015 per a estudiar la documentació presentada i, si pertocava, atendre les reclamacions, valorant-se d'acord amb els criteris i les prioritats establits en la base sexta, i elevar una nova proposta degudament motivada, lògicament i jurídicament, a l'òrgan instructor.  
Quint. De la mateixa manera, i encavalcant-se en el temps amb les actuacions relatades en l'antecedent anterior, en data 1 de desembre de 2015, amb registre d'entrada número 2751 de CulturArts, es va presentar un escrit per Ignacio Estrela Blasco, administrador únic d'Estrela Audiovisual, SLU, en què relata que dos membres de la comissió tècnica avaluadora de les ajudes, Jaime Pujol i Claudia Pinto, i de conformitat amb l'article 28 de la Llei 30/1992, de 26 de novembre, haurien d'haver-se abstingut donada la seua vinculació laboral i d'amistat amb l'equip tècnic de Trilema Gestió de Projectes, SL, empresa proposada per a l'ajuda amb data 21 de setembre de 2015, amb els arguments que al seu dret convenen; recorda que ha sol·licitat una còpia de l'expedient íntegre dels projectes presentats, i ha sol·licitat la paralització del procediment fins a aquest moment.  
Sext. En conseqüència i sobre els aspectes manifestats pel senyor Ignacio Estrela Blasco, administrador únic d'Estrela Audiovisual, SLU, es va comunicar als membres de la comissió Jaime Pujol i Claudia Pinto amb data 4 de desembre, que van respondre amb entrades número 3357 i número 3358 de 9 de desembre següent, en què manifestaven ambdós que no tenien cap relació empresarial amb cap de les empreses sol·licitants, ni cap vinculació amb cap dels projectes audiovisuals presentats, i es va sol·licitar un informe a l'advocacia de la Generalitat sobre tot això el següent dia 10 i es van traslladar les actuacions subsegüents a tots els interessats en el procediment; es va tramitar la pretesa recusació com una qüestió incidental dins del procediment principal, i es va acordar la suspensió; va resoldre sobre el fons l'òrgan instructor, que va determinar la no-concurrència de les causes de recusació esgrimides pel senyor Estrela Blasco amb data 15 desembre, i es va continuar el procediment.  
  
Sèptim. Publicada la nova proposta de resolució en la web de CulturArts Generalitat en data 18 de desembre, es va obrir un termini de 10 dies per a al·legacions, segons estableix la base quinta, `punt 6, de la convocatòria, i finalitzat el termini el següent dia 31, es van presentar al·legacions per part d'Anlo Produccions, SL, i de Silence, Producción y Distribución, SL, les quals van ser degudament ateses i contestades en termini.  
  
  
Fonaments de dret  
  
Primer. D'acord amb el que disposen la Llei 38/2003, de 17 de novembre, General de Subvencions, el Reial Decret 887/2006, de 21 de juliol, pel qual s'aprova el Reglament de desplegament de la dita llei; la Llei 5/1983, de 30 de desembre, del Consell; en la disposició transitòria octava de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, i el Decret 141/2014, de 5 de setembre, del Consell, pel qual es modifica el Reglament d'Organització i Funcionament de CulturArts Generalitat, aprovat pel Decret 5/2013, de 4 de gener, del Consell, el president de CulturArts és l'òrgan competent per a la resolució de la convocatòria d'ajudes.  
  
Segon. Per a la concessió i el pagament de les ajudes cal ajustar-se al que disposa l'esmentada Llei 38/2003, de 17 de novembre, General de Subvencions; el Reial Decret 887/2006, de 21 de juliol, pel qual s'aprova el Reglament de desplegament de la dita llei; la disposició transitòria octava de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, així com les bases reguladores de la convocatòria.  
Tercer. Totes les sol·licituds d'ajudes per a la producció audiovisual es van presentar dins del termini establit en l'apartat primer de la base quarta de la convocatòria, i es van tramitar els expedients incoats de conformitat amb el que estableix la base quinta de la convocatòria.  
  
Quart. Perquè va variar la nova proposta de resolució provisional de l'anteriorment formulada, es va obrir termini per a al·legacions per un termini de 10 dies des de la publicació en la web de CulturArts, tal com disposa la base quinta, punt 6, de la convocatòria, havent-se atés en termini les al·legacions plantejades per part d'Anlo Produccions, SL, i de Silence, Producción y Distribución, SL, els quals van ser atesos presencialment i van obtindre còpia de les actes i puntuacions sol·licitades, i van rebre una comunicació posterior Silence, Producción y Distribución, SL, per escrit.  
Quint. Quant a l'incident de recusació plantejat ha sigut tramitat i resolt per l'òrgan instructor dins del procediment principal, i s'ha determinat que no concorren les causes de recusació assenyalades, de conformitat amb els preceptes d'aplicació de la Llei 30/1992, de 26 de novembre, articles 28 i 29, quant a les causes d'abstenció i recusació, i l'article 77 quant a la qüestió incidental.  
  
  
Per tot això, en virtut dels antecedents de fet i fonaments de dret, vista la resolució de l'òrgan instructor denegatòria de la recusació plantejada de data 15 de desembre, vistes les actes de 4 de setembre i d'1 i 16 de desembre de 2015, i el nou informe i proposta evacuat per la comissió tècnica avaluadora, havent-se comprovat que els beneficiaris proposats compleixen els requisits necessaris exigits per a aquesta condició quant al compliment de les seues obligacions, així com els preceptes legals i reglamentaris mencionats i la resta de pertinent aplicació, en l'exercici de les competències que tinc atribuïdes, amb el caràcter de definitiva en atenció al que disposa la base quinta.6 de la convocatòria, resolc:  
Primer  
Concedir les ajudes als beneficiaris que es consignen en l'annex I, de la present proposta de resolució.  
  
Segon  
Nomenar com a suplents les sol·licituds presentades per a producció audiovisual en les modalitats de llargmetratges i sèries documentals consignades en l'annex II.  
  
Tercer  
Declarar excloses les sol·licituds presentades que incompleixen els apartats de la base sexta 3.1 o base sexta 3.2 de la convocatòria, i que es consignen en l'annex III.  
  
Quart  
Acceptar les renúncies que es consignen en l'annex IV.  
  
Quint  
Els beneficiaris hauran de complir les obligacions i normes de justificació previstes en les bases octava i novena de la Resolució de 21 de maig de 2015, de la presidenta de CulturArts Generalitat, de convocatòria d'ajudes per a la producció audiovisual per a l'any 2015.  
  
De conformitat amb el que estableixen els articles 107, 116, 117 de la Llei 30/1992, de Règim Jurídic de les Administracions Públiques i del Procediment Administratiu Comú i els articles 10, 14, 46 de la Llei 29/1998, reguladora de la jurisdicció contenciosa administrativa, contra aquest acte, que posa fi a la via administrativa, es podrà recórrer potestativament en reposició o bé es podrà plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de l'òrgan que va dictar l'acte en el termini d'un mes a comptar des de l'endemà de la publicació d'aquesta resolució.  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació d'aquesta resolució.  
  
València, 31 de desembre de 2015. El president: Vicent Marzà Ibáñez.